钦定古今图书集成/理学汇编/学行典/第136卷 > 礼记 > 《内则》
## 钦定古今图书集成/理学汇编/学行典/第136卷 > 礼记 > 《内则》

四十始仕，方物出谋发虑，道合则服从，不可则去。五
十命为大夫，服官政。七十致仕。

〈大全〉程子曰：“古之为士者，自十五入学，至四十始仕。中闲自二十五有事于学，又无利可趋，则其志可知，此所以成德。故古之人必四十乃仕，然后志定业成。后世立法，自童稚即有汲汲利禄之诱，何由向善？”　严陵方氏曰：“四十则强之时也。仕则与物接，而有理可言，故谋不得不出；有患可思，故虑不得不发。然谋虑岂以”伪饰加之乎？亦比方事物以应之而已。事人之道，有合则有否，故有从必有去。合否在彼也，有命存焉；从去在我也，有义存焉。故道合则服，从不可则去也。服谓服其事，从谓从君也。